মহানগর ওয়েবডেস্ক: চলছে বহু প্রতিক্ষিত অযোধ্যা মামলার শুনানি৷ আজই শেষ দিন শুনানির৷ তবে শুনানির মাঝেই নাটকীয়তা দেখা যায় শীর্ষ আদালতে৷ রাম জন্মস্থানের ম্যাপ ছিঁড়ে দেন মুসলিম ওয়াকফ বোর্ডের আইনজীবী রাজীব ধবন৷ এই আচরণে ক্ষুব্ধ প্রধান বিচারপতি রঞ্জন গগৈ আদালত ছেঁড়ে চলে যাওয়ার হুঁশিয়ারি দেন৷ সুপ্রিম কোর্টের প্রধান বিচারপতির নির্দেশ মতো আজই বিতর্কিত অযোধ্যার মামলার শুনানির শেষ দিন৷ আগে শীর্ষ আদালত জানিয়েছিল ১৮ অক্টোবর অর্থাৎ শুক্রবারের মধ্যে শেষ করতে হবে শুনানি।
অযোধ্যা শুনানিতে চরম নাটকীয়তা! রাম জন্মস্থানের ম্যাপ ছিঁড়লেন আইনজীবী, হুঁশিয়ারি গগৈয়ের